Απορρίφθηκε η έφεση του Μητροπολίτη Αμφιλόχιου / Ορθοδοξία\nΑπορρίφθηκε η έφεση του Μητροπολίτη Αμφιλόχιου\nΤο Υπουργείο Ανάπτυξης και Τουρισμού του Μαυροβουνίου απέρριψε την έφεση της ορθόδοξης εκκλησίας κατά της απόφασης απαγόρευσης κατασκευής μονής και της ξαφνικής κατεδάφισης του κοιτώνα αυτής κοντά στην παραθαλάσσια πόλη του Ούλτσινιε, ισχυριζόμενο ότι η κατεδάφιση του κτιρίου της Ιεράς Μονής του Αγίου Βασιλείου του Όστρογκ τον περασμένο μήνα υποστηρίζεται από τον νόμο.\nΥπενθυμίζουμε πως την έφεση είχε καταθέσει ο Σεβασμιώτατος Μητροπολίτης Μαυροβουνίου και Παραθαλασσίας κ. Αμφιλόχιος, χαρακτηρίζοντας ως έγκλημα κατά της εκκλησίας την κατεδάφιση αυτή και καταδικάζοντας τη σχετική απόφαση ως παράνομη. Οι αρχές, βέβαια, ισχυρίζονται ότι το μοναστήρι χτίστηκε παράνομα, παρά το γεγονός ότι η εκκλησία έχει πολλάκις καταθέσει ότι η δόμηση ήταν καθόλα νόμιμη.\nΜαυροβούνιο: Εκβιασμοί, διώξεις και πολιτικό μάρκετινγκ\nΓια πολιτικό μάρκετινγκ ενόψει των εκλογών και νέους εκβιασμούς καταγγέλλει την κυβέρνηση του Μαυροβουνίου η Ορθόδοξη Εκκλησία στην χώρα, μετά και τη νέα συνάντηση που πραγματοποιήθηκε σε μια προσπάθεια να εκτονωθεί η ένταση.\nΤο Επισκοπικό Συμβούλιο της Σερβικής Ορθόδοξης Εκκλησίας στο Μαυροβούνιο σε ανακοίνωσή του αναφέρει ότι παρά τις επιφυλάξεις που υπήρχαν αποδέχθηκε την πρόταση της κυβέρνησης για νέο διάλογο. Υπογραμμίζει ωστόσο ότι κατά τη διάρκεια της συνάντησης όχι μόνο δεν υπήρξε συζήτηση, αλλά αντιθέτως τέθηκαν νέα τελεσίγραφα στην Εκκλησία να συμμορφωθεί με τον νόμο, που υφαρπάζει την ορθόδοξη κληρονομιά και τα ιερά προσκυνήματα.\n«Η δίωξη δεν είναι εναντίον μας, αλλά εναντίον του Θεού» «Η δίωξη δεν είναι εναντίον μας, αλλά εναντίον του Θεού»\nΗ Εκκλησία του Χριστού βρίσκεται στη σταύρωση. 4.000 μίλια με μηχανές για τη στήριξη των Μαυροβουνίων 4.000 μίλια με μηχανές για τη στήριξη των Μαυροβουνίων\nΔε θα παραδώσουμε τα Ιερά μας. «Ένα θαύμα συμβαίνει στο Μαυροβούνιο αυτές τις ημέρες» «Ένα θαύμα συμβαίνει στο Μαυροβούνιο αυτές τις ημέρες»\nΚανένα πολιτικό κόμμα δεν θα μπορούσε να συγκεντρώσει όλους αυτούς τους ανθρώπους.


OMOGENEIANEWS: «Είμαστε Μακεδόνες από τη Βόρεια Μακεδονία και η Ελλάδα δεν έχει πρόβλημα με αυτό»\n«Είμαστε Μακεδόνες από τη Βόρεια Μακεδονία και η Ελλάδα δεν έχει πρόβλημα με αυτό»\nΣτο 3ο Συνέδριο του ΣΥΡΙΖΑ, που ξεκινάει την Πέμπτη στο γήπεδο του Τάε Κβον Ντο στο Φάληρο, θα παραβρεθεί και ο πρώην πρωθυπουργός της Βόρειας Μακεδονίας Ζόραν Ζάεφ, που διατηρεί ιδιαίτερες φιλικές σχέσεις με τον Αλέξη Τσίπρα, ειδικά μετά την υπογραφή της Συμφωνίας των Πρεσπών το 2019.\nΜιλώντας στην ιστοσελίδα ieidiseis.gr λίγο πριν την έλευσή του στην Αθήνα, ο Ζάεφ μίλησε για την «Συμφωνία των Πρεσπών», επισημαίνοντας πως «άξιζε» και πως μετέτρεψε «το πρόβλημα σε λύση. Την σύγκρουση σε συνεργασία και την εχθρότητα σε συμμαχία».\nΟ ίδιος εκτίμησε πως η συνεργασία ανάμεσα στις δύο χώρες βρίσκεται σε αρκετά υψηλό επίπεδο, τονίζοντας πως: «η πρόοδος είναι εμφανής» και πως δεν υπάρχει καθυστέρηση ή οπισθοδρόμηση.\n«Είδαμε τους πρωθυπουργούς Κοβάτσεφσκι και Μητσοτάκη στους Δελφούς σε μια κοινή, εποικοδομητική φιλική συνάντηση. Είμαι πεπεισμένος ότι οι πολίτες και οι πολιτικές δυνάμεις που θέλουν φιλία και συνεργασία αντί για απομόνωση και σύγκρουση είναι πολύ περισσότεροι σε σε σύγκριση με αυτούς που δεν το επιθυμούν» τόνισε ο Ζάεφ.\nΑπαντώντας για το εάν είναι πετυχημένη η «Συμφωνία των Πρεσπών», ο πρώην πρωθυπουργός της Βόρειας Μακεδονίας επεσήμανε: «Πριν από το 2018 ήμασταν γείτονες που δεν μιλούσε και δεν άκουγε ο ένας τον άλλον, με μία εχθρική στάση μεταξύ μας. Τώρα είμαστε γείτονες, μαζί στο ΝΑΤΟ, με υποστήριξη και συνεργασία πολύ περισσότερο από πριν. Και η Ελλάδα τελικά δεν έχει πρόβλημα με το γεγονός πως είμαστε Μακεδόνες από τη Βόρεια Μακεδονία».\nΑναρτήθηκε από Χάρης Μπαζάκος στις 7:23 μ.μ.


Επικίνδυνα παιχνίδια στην κορεατική χερσόνησο. Ανάλυση του Β.Γιαννακόπουλου - OnAlert\nΕπικίνδυνα παιχνίδια στην κορεατική χερσόνησο. Ανάλυση του Β.Γιαννακόπουλου\n2013/03/24 - 00:30\nΜετά την τρίτη πυρηνική δοκιμή της Βόρειας Κορέας και μετά από τρεις εβδομάδες συνεχών διαπραγματεύσεων, το Συμβούλιο Ασφαλείας του ΟΗΕ αποφάσισε την επιβολή νέων κυρώσεων κατά της Πιονγκγιάνγκ. Η αντίδραση των Βορειοκορεατών ήταν άμεση και απρόβλεπτη. Όχι μόνο διέκοψαν την επικοινωνία τους με τους Νοτιοκορεάτες, μέσω του «κόκκινου τηλεφώνου» που λειτουργεί από το 1971, αλλά ανακοίνωσαν ότι καταργούν τη συμφωνία μη-επίθεσης και απείλησαν να προβούν σε προληπτικά πυρηνικά κτυπήματα κατά των εχθρών τους. Ως γνωστόν, η Βόρεια Κορέα θεωρείται πυρηνική δύναμη, ωστόσο ορισμένοι αναλυτές εκτιμούν ότι αν και κατέχει πυρηνικά όπλα, εντούτοις ακόμη δεν έχει κατορθώσει να τα τοποθετήσει στις κεφαλές των βαλλιστικών της πυραύλων. Επιπρόσθετα, στις 21 Μαρτίου 2013, το βορειοκορεατικό πρακτορείο ειδήσεων KCNA μετέδωσε δήλωση του ανώτατου στρατιωτικού διοικητή της Βόρειας Κορέας, ο οποίος ανέφερε ότι «οι στρατιωτικές δυνάμεις της χώρας έχουν στοχοποιήσει τη στρατιωτική αεροπορική βάση των Ηνωμένων Πολιτειών στην Οκινάουα και τη βάση υποβρυχίων».\nΓιατί όμως αντέδρασε τόσο έντονα η Πιονγκγιάνγκ; Η αλήθεια είναι ότι ο νέος γύρος των κυρώσεων είναι αρκετά σκληρός για τους Βορειοκορεάτες και πλήττει άμεσα το καθεστώς. Αφενός ενισχύει τα μέτρα των προγενέστερων κυρώσεων (κυρίως τις οικονομικές κυρώσεις και το εμπάργκο όπλων), αφετέρου απαιτεί από όλες τις χώρες μέλη του ΟΗΕ να επιθεωρούν τα βορειοκορεάτικα φορτία, προκειμένου αποφευχθεί η μεταφορά απαγορευμένων εμπορευμάτων, και μάλιστα, σε ορισμένες περιπτώσεις να αρνούνται τη χρήση των λιμένων και του εναέριου χώρου τους.\nΑυτό που αναμένεται με ενδιαφέρον είναι «αν θα εφαρμοσθούν αυτά τα σκληρά μέτρα». Εδώ, θα πρέπει να τονίσουμε ότι η συντριπτική πλειοψηφία των βορειοκορεατικών εμπορευμάτων διέρχεται από τα λιμάνια και τον εναέριο χώρο της κίνας. Μέχρι πρόσφατα, το Πεκίνο, που συνιστά το σημαντικότερο εμπορικό εταίρο της γειτονικής Βόρειας Κορέας, «προστάτευε» ως ένα βαθμό την Πιονγκγιάνγκ και αρνούνταν να συναινέσει στη λήψη αυτών των κυρώσεων. Τι άλλαξε όμως στις σχέσεις των δύο χωρών; Θα εφαρμόσουν οι Κινέζοι τις νέες κυρώσεις, γεγονός που θα συνιστά μια άτυπη σινο-αμερικανική συνεργασία; Η συγκατάθεση της Κίνας στις νέες σκληρότερες κυρώσεις ερμηνεύεται ως απογοήτευση προς τη Βόρεια Κορέα ή συνιστά ένα μοχλό πίεσης, με στόχο την αλλαγή συμπεριφοράς των Βορειοκορεατών, ώστε βραχυπρόθεσμα να εγκαταλείψουν την ανάπτυξη του πυρηνικού τους προγράμματος; Δεν μένει παρά να δούμε πως θα εξελιχθεί η σχέση των δύο γειτονικών χωρών και πως θα επηρεασθεί η περιφερειακή κατάσταση ασφάλειας στην κορεατική χερσόνησο, κυρίως μεταξύ Βόρειας και Νότιας Κορέας.\nΕίναι γεγονός ότι η αμερικανική κυβέρνηση ανησυχεί ιδιαίτερα για τη στάση, που θα τηρήσει το επόμενο χρονικό διάστημα ο «αινιγματικός» νέος Βορειοκορεάτης ηγέτης, Κιμ Γιονγκ Ουν. Μάλιστα, πριν από περίπου δέκα ημέρες, η Ουάσιγκτον ανακοίνωσε την επιβολή νέων επιπρόσθετων κυρώσεων κατά της βορειοκορεατικής τράπεζας και αρκετών ανώτερων κυβερνητικών αξιωματούχων. Όλα όμως δείχνουν ότι η λύση του προβλήματος απαιτεί, σε πρώτη φάση, δημιουργία σχέσεων συνεργασίας Ουάσιγκτον-Πεκίνου. Ενώ, σε δεύτερο χρόνο, η έναρξη διαπραγματεύσεων με το καθεστώς της διεθνώς απομονωμένης Πιονγκγιάνγκ, από μηδενική βάση, ίσως αποκλιμάκωνε την ένταση. Σε αντίθετη περίπτωση, η ήδη διαμορφωμένη προ-συγκρουσιακή κατάσταση θα συνεχίσει να ανησυχεί τη διεθνή κοινότητα, για τις μελλοντικές εξελίξεις και τις πιθανές δυσμενείς επιπτώσεις, τόσο για την παγκόσμια ασφάλεια όσο και για την παγκόσμια οικονομία.\nΟι αναμενόμενες διεξαγωγές στρατιωτικών ασκήσεων στην περιοχή, με πρωταγωνιστές τη Βόρεια Κορέα, τη Νότια Κορέα, τις Ηνωμένες Πολιτείες, την Ιαπωνία και την Κίνα, τα θαλάσσια και χερσαία θερμά επεισόδια, η συνεχιζόμενη ανάπτυξη του βορειοκορεατικού πυρηνικού προγράμματος, αλλά και οι εκατέρωθεν απειλές και προειδοποιήσεις θα έχουν ως αποτέλεσμα την κλιμάκωση της έντασης, που ελάχιστα απέχει από την έναρξη εχθροπραξιών μεταξύ πυρηνικών δυνάμεων.\nΒορειοκορεατικό πυρηνικό και βαλλιστικό οπλοστάσιο\nΣτις αρχές της δεκαετίας του 1960, με τη βοήθεια της πρώην Σοβιετικής Ένωσης, η Πιονγκγιάνγκ ξεκίνησε την ανάπτυξη του πυρηνικού της προγράμματος, κατασκευάζοντας έναν ερευνητικό πυρηνικό αντιδραστήρα (IRT-2000 Nuclear Research Reactor) στο πυρηνικό σύμπλεγμα Γιόνγκμπιον (Yongbyon Nuclear Research Center). Τον Ιανουάριο του 2003 αποσύρθηκε από τη «Συνθήκη μη Διάδοσης των Πυρηνικών» (Non-Proliferation Treaty – NPT) και στη συνέχεια πραγματοποίησε δύο πυρηνικές δοκιμές (9 Οκτωβρίου 2006 και 25 Μαΐου 2009). Σήμερα, εκτιμάται ότι διαθέτει περίπου 20 πυρηνικά όπλα.\nΤη δεκαετία του 1970, η Πιονγκγιάνγκ ξεκίνησε το βαλλιστικό της πρόγραμμα. Τον Απρίλιο του 1984 κατάφερε να κατασκευάσει το βαλλιστικό βλήμα εδάφους-εδάφους (Surface-to-Surface Ballistic Missile – SSBM) Scud-B. Έκτοτε, έχει πραγματοποιήσει δεκάδες δοκιμαστικές εκτοξεύσεις SSBMs και βλημάτων τύπου Cruise. Σήμερα, διατηρεί ένα αξιόλογο βαλλιστικό οπλοστάσιο, που περιλαμβάνει περίπου 1.000 SSBMs μικρού και μεγάλου βεληνεκούς, σύγχρονης και παλαιάς τεχνολογίας, με δυνατότητα μεταφοράς συμβατικών και πιθανόν χημικών και βιολογικών κεφαλών. Τα περίπου 200 SSBMs μεσαίου βεληνεκούς (1.300 km) Nodong αποτελούν τη ραχοκοκαλιά του βαλλιστικού της οπλοστασίου. Τα τελευταία χρόνια υπάρχουν ενδείξεις, σύμφωνα με τις οποίες, η Πιονγκγιάνγκ επιδιώκει να αποκτήσει και τη δυνατότητα μεταφοράς πυρηνικών κεφαλών με τα διηπειρωτικά SSBMs Taepodong-2 (βεληνεκές 4.000-8.000 km).\nΣτο νότο, η Σεούλ, αν και εγκατέλειψε την ανάπτυξη του πυρηνικού της προγράμματος τη δεκαετία του 1970, εντούτοις διαθέτει την τεχνογνωσία κατασκευής πυρηνικών όπλων. Έχει υπογράψει την NTP και υιοθέτησε μια πολιτική αποπυρηνικοποίησης της κορεατικής χερσονήσου (nuclear-free Korean peninsula). Το 1958, οι ΗΠΑ ανέπτυξαν πυρηνικά όπλα στη Νότια Κορέα, τα οποία αποσύρθηκαν το 1991.\n«Εξαμερείς συνομιλίες» για το πυρηνικό πρόγραμμα\nΤο Σεπτέμβριο του 2005, μετά από συνομιλίες που διήρκεσαν περισσότερο από δύο χρόνια, η Πιονγκγιάνγκ έλαβε τη σημαντική απόφαση να διαπραγματευτεί τις πυρηνικές της φιλοδοξίες, προκειμένου να αποκομίσει οικονομικά οφέλη. Η Βόρεια Κορέα, η Νότια Κορέα, η Ιαπωνία, η Κίνα, οι ΗΠΑ και η Ρωσία αποτελούσαν την ομάδα των «εξαμερών συνομιλιών». Όμως, οι διαπραγματεύσεις αποδείχθηκαν εξαιρετικά δύσκολες, δεν απέφεραν αποτέλεσμα και ως εκ τούτου διακόπηκαν τον Απρίλιο του 2009.\nΤον Οκτώβριο του 2006 και ενώ οι συνομιλίες είχαν οδηγηθεί σε αδιέξοδο, η Βόρεια Κορέα πραγματοποίησε την πρώτη της πυρηνική δοκιμή, γεγονός που είχε ως αποτέλεσμα την επιβολή κυρώσεων από το Συμβούλιο Ασφαλείας του ΟΗΕ. Τρεις μήνες αργότερα, οι συνομιλίες συνεχίσθηκαν, αλλά και πάλι διακόπηκαν για αρκετούς μήνες, εξαιτίας της δέσμευσης βορειοκορεατικών κεφαλαίων ύψους 25 εκατομμυρίων δολαρίων σε τράπεζα του Μακάο. Ακολούθησε αποδέσμευση των κεφαλαίων και οι διαπραγματεύσεις συνεχίστηκαν.\nΤον Ιούνιο του 2007, η Πιονγκγιάνγκ επέτρεψε στους επιθεωρητές της Διεθνούς Υπηρεσίας Ατομικής Ενέργειας (International Atomic Energy Agency – IAEA) να επισκεφθούν τις εγκαταστάσεις του πυρηνικού συμπλέγματος Γιόνγκμπιον. Τον Ιούλιο, η Βόρεια Κορέα διέκοψε τη λειτουργία του πυρηνικού αντιδραστήρα, μετά την εγγύηση της Ουάσιγκτον να διαγραφεί από τη λίστα των χωρών που υποστηρίζουν τη διεθνή τρομοκρατία. Το επόμενο χρονικό διάστημα και μέχρι τον Ιούνιο του 2008, πραγματοποιήθηκαν εργασίες διάλυσης του πυρηνικού αντιδραστήρα. Ωστόσο, οι διαπραγματεύσεις οδηγήθηκαν σε νέο αδιέξοδο, καθώς αφενός προέκυψαν ενδείξεις για την ανάπτυξη ενός ακόμη προγράμματος εμπλουτισμού ουρανίου, αφετέρου πραγματοποιήθηκε η εκτόξευση ενός βορειοκορεατικού SSBM, για το οποίο υπήρχαν ενδείξεις ότι πρόκειται για δοκιμή βλήματος με δυνατότητα να φέρει πυρηνική κεφαλή.\nΣτις 14 Απριλίου του 2009, η Πιονγκγιάνγκ ανακοίνωσε την απόσυρσή της από τις «εξαμερείς συνομιλίες» και ένα μήνα αργότερα πραγματοποίησε και δεύτερη πυρηνική δοκιμή.\nΟι δύο χώρες τυπικά βρίσκονται σε πόλεμο, καθότι δεν έχει υπογραφεί καμία συνθήκη ειρήνης μεταξύ τους, παρά μόνο μία συμφωνία εκεχειρίας μετά τον πόλεμο του 1953. Επιπρόσθετα, τα δυτικά θαλάσσια σύνορα ουδέποτε καθορίσθηκαν με αμοιβαία συμφωνία αλλά αποτελούν μια de facto θαλάσσια οριογραμμή μεταξύ Βόρειας και Νότιας Κορέας. Για περίπου 60 χρόνια, αυτή η διαφιλονικούμενη θαλάσσια περιοχή αποτελούσε σημείο τριβής και αιματηρών επεισοδίων μεταξύ βορρά και νότου, χωρίς όμως να οδηγήσει σε πολεμική αναμέτρηση. Θα πρέπει να σημειώσουμε ότι το 2010 χαρακτηρίσθηκε ως η «θερμότερη χρονιά για τις σχέσεις Σεούλ-Πιονγκγιάνγκ».\nΗ Πιονγκγιάνγκ, υποστηριζόμενη μέχρι πρόσφατα πολιτικο-οικονομικά από το Πεκίνο, εκτιμάται ότι επιδιώκει:\n\tΤη διατήρηση του πυρηνικού της οπλοστασίου ή τουλάχιστον τη διαπραγμάτευση των πυρηνικών της φιλοδοξιών, προκειμένου να αποκομίσει σημαντικά οικονομικά (κυρίως) οφέλη.\n\tΤην απόσυρση των αμερικανικών δυνάμεων από την κορεατική χερσόνησο.\n\tΤην επιβίωση του καθεστώτος.\n\tΤην άρση των κυρώσεων.\n\tΤην υπογραφή μιας συνθήκης ειρήνης, προκειμένου να τερματισθεί επίσημα ο κορεατικός πόλεμος και να διασφαλισθεί η εθνική της κυριαρχία.\n\tΤην επαναχάραξη της βόρειας θαλάσσιας οριογραμμής (Northern Limit Line – NLL).\n\tΤην άρση της διεθνούς απομόνωσης.\nΑπό την πλευρά της, η Σεούλ, με δεδομένη τη διπλωματική και στρατιωτική υποστήριξη της Ουάσιγκτον, επιδιώκει:\n\tΤην εφαρμογή των κυρώσεων από το Συμβούλιο Ασφαλείας του ΟΗΕ.\n\tΤην αποτροπή μιας γενικευμένης σύρραξης.\n\tΤην αποπυρηνικοποίηση της κορεατικής χερσονήσου.\n\tΤην κατάρρευση του βορειοκορεατικού καθεστώτος, προκειμένου να αλλάξει η συμπεριφορά της Πιονγκγιάνγκ και να βελτιωθούν οι σχέσεις των δύο χωρών.\nΑναμφισβήτητα, στην κορεατική χερσόνησο επικρατεί αβεβαιότητα, αδυναμία πρόβλεψης των μελλοντικών εξελίξεων και προέχει η αποφυγή ενός νέου θερμού επεισοδίου. Αν και δεν διαπιστώνεται πρόθεση έναρξης εχθροπραξιών από καμία πλευρά, εντούτοις, δεν αποκλείεται η πιθανότητα μιας γενικευμένης σύρραξης από ένα τυχαίο ή εσκεμμένο θερμό επεισόδιο.\nΑκόμη και αν κατέρρεε το καθεστώς του βορρά, πάλι η κατάσταση θα μπορούσε να ξεφύγει από κάθε έλεγχο, καθώς θα προκαλούσε τη δημιουργία μαζικών βορειοκορεατικών ρευμάτων προσφύγων προς την Κίνα (ήδη, οι Βορειοκορεάτες πρόσφυγες στην Κίνα υπολογίζονται σε περίπου 300.000) και τη Νότια Κορέα. Οι πυρηνικές εγκαταστάσεις θα παρέμεναν ανεξέλεγκτες, πιθανόν να ξέσπαγε εμφύλιος πόλεμος στο βορρά, οπότε το Πεκίνο ίσως επεδίωκε τη δημιουργία ενός νέου καθεστώτος, προκειμένου μελλοντικά να μην αναπτυχθούν αμερικανικές δυνάμεις στα σύνορά της.\nΈνα άλλο σενάριο, το οποίο υποστήριζε το Πεκίνο και ενίοτε η Πιονγκγιάνγκ, είναι η επανάληψη των «εξαμερών συνομιλιών». Στην περίπτωση αυτή, οι διαπραγματεύσεις θα μπορούσαν να οδηγήσουν είτε στη λύση του προβλήματος (διάλυση των πυρηνικών εγκαταστάσεων για την κατασκευή πυρηνικών όπλων) είτε σε ατέρμονες συνομιλίες χωρίς αποτέλεσμα. Η τύχη των «εξαμερών συνομιλιών» θα κρινόταν από τα ανταλλάγματα της Ουάσιγκτον και της Σεούλ, από τη στάση των εξωτερικών δρώντων, που προωθούν μέσα από τις διαπραγματεύσεις τα συμφέροντά τους, αλλά και από την ικανοποίηση των αιτημάτων της Πιονγκγιάνγκ. Αυτό που πρέπει να μην ξεχνούν οι εμπλεκόμενες πλευρές είναι αφενός ότι το πυρηνικό και βαλλιστικό οπλοστάσιο αποτελεί «το μοναδικό ισχυρό χαρτί της Πιονγκγιάνγκ» και αφετέρου τις επιδιώξεις της Βόρειας Κορέας.\nΑν η κατάσταση παραμείνει ως έχει, τότε μακροπρόθεσμα είναι πιθανή η ανάπτυξη και άλλων πυρηνικών οπλοστασίων στην ευρύτερη περιοχή της ανατολικής Ασίας, από χώρες όπως η Νότια Κορέα, η Ιαπωνία και η Ταϊβάν.\nΠρος το παρόν, ο συνδυασμός του πυρηνικού και βαλλιστικού οπλοστασίου της Βόρειας Κορέας αφενός «λειτουργεί αποτρεπτικά στην περαιτέρω κλιμάκωση της έντασης και στην έναρξη γενικευμένων εχθροπραξιών» και αφετέρου «διατηρεί το status quo της κορεατικής χερσονήσου». Έτσι, δικαιώνεται ο Hedley Bull για τη «θεμελιώδη σχέση μεταξύ της πιθανότητας έναρξης ενός πολέμου και του μεγέθους της καταστρεπτικότητάς του». Δηλαδή, «όσο πιο δυνητικά καταστρεπτικός φαίνεται να είναι ένας πόλεμος, τόσο μικρότερη είναι η πιθανότητα να λάβει χώρα, και αντιστρόφως». Παρόλα αυτά, «κάποιος μελλοντικός ηγέτης μπορεί να είναι αρκετά τολμηρός ή αρκετά απελπισμένος, ώστε να εκμεταλλευτεί το φόβο της ανθρωπότητας για τον πυρηνικό πόλεμο, προκειμένου να προωθήσει τους πολιτικούς του σκοπούς».\n Στις 26 Μαρτίου 2010, μετά από έκρηξη στη διαφιλονικούμενη θαλάσσια ζώνη της Κίτρινης Θάλασσας και πλησίον της νοτιοκορεατικής νήσου Μπαενγκγεόνγκ βυθίσθηκε η 1.200 τόνων κορβέτα “Chonan PCC-772” του πολεμικού ναυτικού της Νότιας Κορέας, με πλήρωμα 104 ανδρών εκ των οποίων διασώθηκαν οι 58. Στις 20 Μαΐου, το πόρισμα διεθνούς έρευνας, που πραγματοποιήθηκε από Αμερικανούς, Αυστραλούς, Σουηδούς και Βρετανούς ειδικούς των ΗΠΑ, της Αυστραλίας, της Σουηδίας και της Βρετανίας, κατέδειξε τη Πιονγκγιάνγκ ως «υπεύθυνη για τη βύθιση της νοτιοκορεατικής κορβέτας». Στο πόρισμα αναφερόταν ότι «στον πυθμένα εντοπίστηκε ένα κομμάτι από τορπίλη βορειοκορεατικής προέλευσης». Η Πιονγκγιάνγκ απέρριψε τις κατηγορίες και υποσχέθηκε «να απαντήσει με ολοκληρωτικό πόλεμο». Στις 9 Ιουλίου, τα 15 μη μόνιμα μέλη του Συμβουλίου Ασφαλείας του ΟΗΕ «καταδίκασαν την επίθεση που οδήγησε στη βύθιση της νοτιοκορεατικής κορβέτας». Ωστόσο, «απέφυγαν να κατονομάσουν τη Βόρεια Κορέα ως υπεύθυνη». Δώδεκα ημέρες αργότερα, η Ουάσιγκτον ανακοίνωσε νέες κυρώσεις κατά της Πιονγκγιάνγκ, οι οποίες στόχευαν τα περιουσιακά στοιχεία της ηγεσίας, τις πωλήσεις και αγορές οπλικών συστημάτων, την απόκτηση ειδών πολυτελείας, καθώς και την ανάπτυξη του πυρηνικού προγράμματος. Στις 8 Αυγούστου, το πολεμικό ναυτικό της Βόρειας Κορέας κατέλαβε ένα νοτιοκορεάτικο αλιευτικό σκάφος με 7μελές πλήρωμα. Στις 23 Νοεμβρίου, το βορειοκορεατικό πυροβολικό βομβάρδισε τη νοτιοκορεατική νήσο Γέονπιεονγκ, με αποτέλεσμα να σκοτωθούν δύο στρατιώτες και δύο πολίτες της Νότιας Κορέας. Η Σεούλ ανταπέδωσε τα πυρά, έθεσε τις ένοπλες δυνάμεις της σε υψίστη ετοιμότητα, συγκάλεσε έκτακτο υπουργικό συμβούλιο, ανέστειλε την προγραμματισμένη βοήθεια προς τη Βόρεια Κορέα, ενίσχυσε τις δυνάμεις της στη νήσο Γέονπιεονγκ και εφάρμοσε σχέδιο για την εκκένωσή της. Πέρα των παραπάνω, οι δύο πλευρές διεξήγαγαν πλήθος χερσαίων και αεροναυτικών ασκήσεων, ενώ η Σεούλ ανακοίνωσε και διεξαγωγή κυβερνο-επιθέσεων από Κινέζους και Βορειοκορεάτες χάκερς.\nTags: ΒΑΛΛΙΣΤΙΚΟΙ ΠΥΡΑΥΛΟΙΓΙΑΝΝΑΚΟΠΟΥΛΟΣΚΟΡΕΑΠΥΡΗΝΙΚΑ


«Αν καταστραφεί η ανθρωπιά, δεν θα υπάρχει πια τέχνη» Μπέρτολντ Μπρεχτ. – ΡΑΔΑΜΑΝΘΥΣ\nΚαταλαβαίνω την ερώτησή σας.\nΜε βλέπεται να κάθομαι εδώ και να κοιτάω πέρα από τον πορθμό που δεν έχει τίποτα το πολεμικό. Πώς λοιπόν να μην ασχολούμαι με τον αγώνα του Ισπανικού λαού ενάντια στους στρατηγούς του;\nΣκεφτείτε όμως, γιατί κάθομαι εδώ. Πώς μπορώ να κρατήσω έξω από τα γραπτά μου ό,τι έχει επηρεάσει τη ζωή μου; Γιατί κάθομαι εδώ σαν εξόριστος και εκτός απ’ όλα τ’ άλλα μου έχουν στερήσει τους αναγνώστες μου και τους ακροατές μου, των οποίων τη γλώσσα γράφω κι αυτοί δεν είναι άνθρωποι που τους έδινα μόνο ποιήματα, αλλά και άνθρωποι που τους αξίζει το πιο βαθύ μου ενδιαφέρον.\nΜπορώ να γράφω μόνο γι’ αυτούς για τους οποίους ενδιαφέρομαι.\nΤα ποιήματα είναι ακριβώς όπως τα γράμματα. Και τώρα οι άνθρωποι αυτοί υποβάλλονται σε απερίγραπτα δεινά.\nΠώς θα μπορούσα να μη γράψω για όλα αυτά;\nΚι όπου κι αν κοιτάξω, ακόμη κι αν κοιτάξω λίγο πέρα από εκεί που τελειώνει αυτός ο πορθμός, βλέπω ανθρώπους που υποφέρουν από τέτοιες συμφορές.\nΑλλά αν καταστραφεί η ανθρωπιά, δεν θα υπάρχει πια τέχνη.\nΤέχνη δεν είναι να βάζει κανείς ωραίες λέξεις τη μία δίπλα στην άλλη.\nΠώς να συγκινήσει η τέχνη τους ανθρώπους, όταν δεν συγκινείται η ίδια από τη μοίρα τους;\nΑν εγώ σκληρύνω απέναντι στα βάσανά τους, τότε πώς θα ξαλαφρώσω τις καρδιές τους με το γράψιμό μου;\nΚι όταν δεν προσπαθώ να βρω μια διέξοδο για τα βάσανά τους, τότε πως θα μπορέσουν αυτοί να βρουν το δρόμο για τα γραπτά μου;\nΤο μικρό έργο για το οποίο μιλάμε*, αναφέρεται στον αγώνα της γυναίκας ενός ψαρά από την Ανδαλουσία ενάντια στους στρατηγούς.\nΠροσπαθώ να δείξω πόσο δύσκολα αποφασίζει να κάνει αυτόν τον αγώνα κι ότι πιάνει το όπλο μόνο στην έσχατη ανάγκη.\nΕίναι μια έκκληση στους καταπιεσμένους να ξεσηκωθούν ενάντια στους καταπιεστές τους στο όνομα της ανθρωπιάς.\nΓιατί στους καιρούς αυτούς η ανθρωπιά πρέπει να γίνει αγωνιστική για να μην εξοντωθεί.\nΤο έργο αυτό είναι ένα ακόμη γράμμα στη γυναίκα του ψαρά, για να τη διαβεβαιώσω ότι όσοι μιλούν τη γερμανική γλώσσα δεν είναι όλοι με το μέρος των στρατηγών και δεν στέλνουν στης χώρα της βόμβες και άρματα μάχης.\nΑυτό το γράμμα το γράφω στο όνομα πολλών Γερμανών, μέσα κι έξω από τα γερμανικά σύνορα, των περισσότερων Γερμανών. Για αυτό είμαι σίγουρος.\n*Το έργο στο οποίο αναφέρεται ο Μπρεχτ είναι το μονόπρακτο «Τα όπλα της Κυρά-Καρράρ». Στις παρατηρήσεις του για το έργο ο ίδιος ο Μπρεχτ γράφει: «Το μονόπρακτο αυτό γράφτηκε για κάποιον γερμανικό θίασο στο Παρίσι, τη χρονιά του ισπανικού εμφυλίου πολέμου. Γραμμένο κατά το πρότυπο της αριστοτελικής δραματουργικής τέχνης. Οι αδυναμίες αυτής της τεχνικής μπορούν κάλλιστα να καλυφθούν, αν συμπληρωθεί το κομμάτι με κανένα φιλμ ντοκιμαντέρ της εποχής εκείνης, στην Ισπανία, ή με μια διάλεξη με διαφάνειες».\nΤο μονόπρακτο ανέβηκε τελικά στο Παρίσι και παίχτηκε από εξόριστους Γερμανούς ηθοποιούς. Η παράσταση σημείωσε μεγάλη επιτυχία. Στον βασικό ρόλο της κυρίας Καρράρ ήταν η Έλενα Βάιγκελ.\nΓια την αντιγραφή Χρήστος Τσαντής\nPosted in Κοινωνία και Πολιτική,ΤέχνεςTagged τέχνη,φασισμός και πολιτισμός,Μπρεχτ,έκκληση ενάντια στους ναζί,απόσπασμα από Μπρεχτ,αν καταστραφεί η ανθρωπιά δεν θα υπάρχει πια τέχνη\nΠροηγούμενο Σαίξπηρ Όπως σας αρέσει ή όπως αγαπάτε\nΕπόμενη Ενοχλήθηκε η πρεσβεία!!


Κάνουν για δεύτερη φορά το ίδιο λάθος; Ή μήπως δεν πρόκειται περί λάθους; - Livadeia - Potpourri\nHome Οικονομία Κάνουν για δεύτερη φορά το ίδιο λάθος; Ή μήπως δεν πρόκειται περί λάθους;\nΚάνουν για δεύτερη φορά το ίδιο λάθος; Ή μήπως δεν πρόκειται περί λάθους;\nΗ σκληρή πραγματικότητα είναι, ότι ακόμα και εάν το χρέος μπορούσε να διατηρηθεί στο 120% του ΑΕΠ, πάλι δε θα ήταν βιώσιμο. Το ποσοστό αυτό απλά έχει επινοηθεί από τους αστέρες της ένωσης εξαιτίας του Ιταλικού χρέους που υπολογίζεται κοντά στο 126% και που σε καμία περίπτωση δεν θα ήθελαν να παραδεχτούν ότι δεν είναι βιώσιμο. Η αλήθεια είναι ότι βιώσιμο δεν είναι ούτε το χρέος της Γερμανίας, που αγγίζει το 82% του γερμανικού ΑΕΠ.\nΆρα ......τι θα γίνει; (Αν φυσικά δεν έχουν σκοπό να το διαλύσουν)\nΠΑΝΕΥΡΩΠΑΙΚΟ ΚΟΥΡΕΜΑ ΧΡΕΟΥΣ, θα καταπιεί δηλαδή η ευρωπαϊκή κεντρική τράπεζα το πλεόνασμα του χρέους όλων των χωρών της ΟΝΕ που θα θεωρηθεί «επικίνδυνο».\nΚοινώς: ΘΑ ΧΑΡΙΣΤΟΥΝ ΛΕΦΤΑ!!!!!!!\nΤο όριο μπορεί να τεθεί στο 50 ή στο 60% του ΑΕΠ.\nΈτσι η Ελλάδα θα είναι η μοναδική χώρα της ΟΝΕ που θα έχει μεταφέρει μέρος του χρέους της στις ΕΛΛΗΝΙΚΕΣ τράπεζες και τα ΕΛΛΗΝΙΚΑ ασφαλιστικά ταμεία μέσω του PSI αρχικά, και του PSI2 που «ξαφνικά» ως από μηχανής θεός μας προέκυψε κατά τη διάρκεια του Eurogroup, και έγινε η προϋπόθεση για να εισπράξουμε τη δόση.\nΟι υπόλοιποι θα τα φορτώσουν στην ισοτιμία του ευρώ, κοινώς......στον κόκορα.


Η μαρμότα σας ανοίγει την πόρτα | Ένας ιστοχωρος με τις σκέψεις μου και τη δουλειά μου!\nPosted by linasar in ΤΕΧΝΗ.\tTagged: charcoil, κάρβουνο.\tΣχολιάστε\nΑυτό το μήνα ασχολούμαστε στο Ολοήμερο νηπιαγωγείο Νεοχωρούδας, αποκλειστικά με τεχνικές ζωγραφικής και γνωστούς ζωγράφους… Μία τεχνική ζωγραφικής είναι με κάρβουνο. Κυκλοφορεί ευρέως στην αγορά και είναι σε κουτί που έχει μέσα δεκάδες. Έτσι δε χρειάζεται να αγοράζεται κάθε χρόνο στην τάξη σας. Μπορείτε να τα χρησιμοποιείτε πολλές φορές.\nΕμείς σκεφτήκαμε να φτιάξουμε μία κουκουβάγια..\nΕξαιρετικά εύκολο. Τα παιδιά έπρεπε να τονίσουν τα στοιχεία που προτιμούσαν με περισσότερο ή λιγότερο έντονο χρώμα και να εξασφαλίσουν το φόντο, που θα ξεχώριζε το αποτέλεσμα της εργασίας τους.\nΜουτζουρωθήκαμε, αλλά το αποτέλεσμα μας αποζημίωσε….\nΠληροφορία: Για να μη μουτζουρώνεται η ζωγραφιά σας από το κάρβουνο, περάστε το με ένα στρώμα λακ για τα μαλλιά….\nKlimt- σχήματα και κύκλοι\nPosted by linasar in ΤΕΧΝΗ.\tTagged: klimt, mixed art, painting, shapes, triangles and art.\tΣχολιάστε\nΣτα πλαίσια του προγράμματος «Τέχνη, τέχνη είσαι εδώ;» στο e twinning, είμαστε στο μήνα Ιανουάριο- μήνα ζωγραφικής και τεχνικών ζωγραφικής. Σε αυτό το μήνα ασχολούμαστε στο Ολοήμερο Τμήμα Νεοχωρούδας με την τέχνη της Ζωγραφικής. Γνωρίζουμε τεχνικές, υλικά και γνωστούς ζωγράφους, που προσπαθούμε να γνωρίσουμε λίγο τη ζωή τους και να δούμε τον τρόπο με τον οποίο ζωγραφίζουν.\nΣκέφτηκα σήμερα να σας δείξω ένα εντυπωσιακό αποτέλεσμα, με πολλά υλικά και εύκολο στην υλοποίησή του. Καθώς αυτό το μήνα, θα ανεβάσουμε ένα έργο σε ψηφιακή έκθεση ζωγραφικής, όπου θα εκτιμηθεί η πρωτοτυπία και η δυσκολία να ανακαλύψουν τι υλικά χρησιμοποιήσαμε, σας ενημερώνουμε ότι αυτό το έργο δε θα είναι η συμμετοχή μας στην ψηφιακή έκθεση.\nΤα υλικά που χρησιμοποιήσαμε, χαρτονάκια χρωματιστά σε σχήματα τριγωνικά για το φόρεμα. Χρυσή τέμπερα, καφέ μαρκαδόρο και μαύρο μαρκαδόρο. Κόλλα και ασημόσκονη.\nΤο αποτέλεσμα εντυπωσιακό και έτοιμο ένα ακόμη έργο τέχνης για το φιλανθρωπικό μας έργο, σε νοσοκομείο της κοινότητάς μας.\nΕλπίζ-ουμε να σας άρεσε….\nPosted by linasar in etwinning.\tTagged: τέχνη τέχνη είσαι εδώ;.\tΣχολιάστε\nΣτα πλαίσια του etwinning προγράμματος «Τέχνη, τέχνη είσαι εδώ;», όπως θα ξέρετε ο μήνας Οκτώβριος είναι αφιερωμένος στην Αρχιτεκτονική. Έτσι και το νηπιαγωγείο Νεοχωρούδας εργάστηκε πυρετωδώς πάνω στην Αρχιτεκτονική. Ξεκίνησε λοιπόν βλέποντας το εξωτερικό σχέδιο του σχολείου.\nκαι στη συνέχεια μπήκαμε στο google maps και ψάξαμε να δούμε πως φαίνεται το σχολείο μας από ψηλά.\nΌπως βλέπετε το σχήμα του σχολείου μας είναι 3 πεντάγωνα.. Ευκαιρία λοιπόν να συνδυάσουμε την αρχιτεκτονική, τις γραμμές και το σχέδιο με τα σχήματα και να παράγουμε τέχνη.\nΜιλήσαμε λοιπόν για διαδοχή χρωμάτων και σχήματα, γραμμές και βάθος, μονοχρωματική και ζεστά και ψυχρά χρώματα και διακοσμήσαμε με αυτά την είσοδο του σχολείου μας.\nΦτιάξαμε το σπίτι μας με την οικογένειά μας,\nκαι δοκιμάσαμε να φτιάξουμε με πολλούς τρόπους πύργους, άλλοτε με επιτυχία κι άλλοτε με παταγώδη αποτυχία…..\nΤου Αγίου Δημητρίου φτιάξαμε το Λευκό Πύργο με τον προστάτη της πόλης μας, τον Άγιο Δημήτριο.\nΣτο τέλος για να κλείσουμε διασκεδαστικά το μήνα Οκτώβριο και την Αρχιτεκτονική, φτιάξαμε ένα στίβο άθλησης και διασκεδάσαμε αφάνταστα.\nκαι να σας εξομολογηθώ κάτι; πήρα ιδέα από τα explosion boxes της kinderella και της στέγασης των τεχνών μέσα σε πύργους και αποφάσισα να φτιάξω κουτιά explosion boxes που θα έχουν χώρο για ό,τι θα δημιουργήσουμε…..\nΠρέπει όμως να σας ενημερώσουμε και για τις συνεργατικές δραστηριότητες που αναπτύξαμε με τους φίλους μας:\nΠάνω στο χάρτη βρήκαμε που βρισκόμαστε και τοποθετήσαμε το στίγμα μας:\nΑποφασίσαμε να γνωριστούμε μέσα από μία κοινή σελίδα:\nΦτιάξαμε μία σελίδα και ανεβάσαμε όλοι τους πύργους που αποφάσισαν τα παιδιά ότι αξίζουν να μπουν σε ψηφοφορία\nκαι τώρα βρισκόμαστε σε διαδικασία ψηφοφορίας ενδοσχολικής.\nΑκόμη φτιάξαμε διαδικτυακά παιχνίδια με τους πύργους μας:\nΤο νηπιαγωγείο Αγλατζιάς Κύπρου μας έφτιαξε ένα παιχνίδι μνήμης\nΤο νηπιαγωγείο Χαιρώνειας ένα σταυρόλεξο:\nΤο νηπιαγωγείο Προσοτσάνης ένα παζλ κι ένα γρίφο:\nπαζλ με τις σημαίες της Ελλάδας και της Κύπρου\nκαι παιχνίδια μνήμης με τους σπουδαιότερους πύργους της Ευρώπης….\nΕξαιρετική ομάδα, με απίθανους συνεργάτες… πρόθυμους να σε βοηθήσουν, να σε στηρίξουν και να συμβαδίσουν το δρόμο της μάθησης και της συνεργατικής δράσεις…\nΣας ευχαριστώ συνεργάτες κάνετε τα παιδάκια μου ευτυχισμένα και μένα περήφανη που ανήκω στην ομάδα σας…..\nPosted by linasar in etwinning, ΤΕΧΝΗ.\tTagged: architecture, etwinning, τεχνη τέχνη είσαι εδώ;, αρχιτεκτονική.\t2 Σχόλια\nΜε το πρόγραμμα αυτό έχουμε σκοπό να προσεγγίσουμε διάφορα είδη τέχνης σε τάξεις νηπιαγωγείων. Θα γνωρίσουμε την Αρχιτεκτονική, τη Γλυπτική, το Θέατρο, τη Μουσική και το Χορό, τη Ζωγραφική, το Σκίτσο, τον Κινηματογράφο, την Ποίηση και τη Φωτογραφία.\nΣτο τέλος του προγράμματος αυτού στοχεύουμε στη δωρεά ομαδικών έργων τέχνης φτιαγμένα από παιδιά νηπιαγωγείου σε ιδρύματα των κοινοτήτων μας, όπως νοσοκομεία, παιδοχειρουργικές κλινικές, φυλακές κλπ.\nΣυμμετέχουν 21 σχολεία, από την Ελλάδα, την Κύπρο και έχουμε την ιδιαιτερότητα της Γιούλης Παπαδημητρίου, που συμμετέχει με τάξη παιδιών Ρομά.\nΤο βασικό χαρακτηριστικό αυτής της ομάδας είναι ότι είμαστε τμήματα προαιρετικής απασχόλησης (ολοήμερη βάρδια) και μας πλαισιώνουν και κάποια τμήμα υποχρεωτικής απασχόλησης.\nΚάθε μήνα θα τον αφιερώνουμε σε μία τέχνη, καλή τέχνη ή εφαρμοσμένη τέχνη. Ο Οκτώβρης είναι αφιερωμένος στην Αρχιτεκτονική, και κάθε σχολείο φτιάχνει αρχιτεκτονικά αριστουργήματα.\nΌμως καθώς το e twinning, επαυξάνει τη συνεργατική μάθηση και όχι την παράλληλη μάθηση, βάλαμε έναν στόχο :\nΕμείς το Νηπιαγωγείο Νεοχωρούδας, υποβάλλαμε τη συμμετοχή μας με μία σειρά από πύργους με υλικά που είχαμε στο νηπιαγωγείο.\nΟ πύργος μας, που επέλεξαν τα παιδιά να μας εκπροσωπήσει, όπως φαίνεται από τη μέτρηση της «Ψηλής» μας συναδέλφου Φανής Δίγκα, είναι στο 1.76 μ.\nΚαι περιμένουμε όλα τα σχολεία να βάλουν τις υποψηφιότητές τους, για να θέσουμε σε ψηφοφορία ποιος πύργος θα είναι αυτός που θα στεγάσει κάτω από τις πτυχώσεις του, τις υπόλοιπες τέχνες. Επίσης οφείλουμε να τον ονομάσουμε, κάτι που ακόμη δεν κάναμε μέσα στην τάξη, αλλά επιφυλασσόμεθα, για να σας ενημερώνουμε….\nΗ τάξη μας δεν περιορίστηκε σε αυτές τις δράσεις… Μας λείπουν οι φωτογραφίες για να ενημερωθείτε και για τις υπόλοιπες αρχιτεκτονικές δράσεις μας…..\n4η Οκτωβρίου- Παγκόσμια ημέρα των ζώων\nPosted by linasar in Παγκόσμια ημέρα ζώων- 4η Οκτωβρίου, ΦΥΣΙΚΕΣ ΕΠΙΣΤΗΜΕΣ.\tTagged: animals day, τέχνη ζωγραφικής, ζώα.\t3 Σχόλια\nΣήμερα με τα παιδιά στο Ολοήμερο, αποφασίσαμε να φτιάξουμε κάτι για να στολίζει τον πίνακα ανακοινώσεων, αύριο που είναι η Παγκόσμια Ημέρα των Ζώων.\nΣκεφτήκαμε λοιπόν, κλέβοντας την ιδέα της Μαρίας Κουτσανοπούλου, του 1ου Νηπιαγωγείου Παλαιοκάστρου, διαχειρίστρια του blog, peritexno.gr, να επέμβουμε σε φωτογραφίες ζωγραφικά.\nΟμολογώ ότι η ιδέα να αφήσω 8 προνήπια και 4 νήπια να επέμβουν ζωγραφικά πάνω σε φωτογραφίες μου φάνηκε παράτολμο και τολμώ να πω ότι φοβήθηκα…. ορκίζομαι ότι θα έχω περισσότερη εμπιστοσύνη στα παιδάκια μου και δε θα φοβάμαι τόσο πολύ να τους αναθέσω πράγματα.\nΒρήκαμε λοιπόν τις παρακάτω φωτογραφίες στο διαδίκτυο και αφού συζητήσαμε για τα ζώα και για τα δικαιώματά τους (υπέροχο υλικό έχει η συνάδελφος στο e-children.blogspot.com για τα δικαιώματα των ζώων) αποφασίσαμε πως μπορούμε να επέμβουμε και να τα βοηθήσουμε.\nΊσως είναι η πρώτη φορά που ένιωσα ότι τα παιδιά αποφάσισαν υπεύθυνα και έδωσαν μεγάλη σημασία στον τρόπο που θα λειτουργούσαν. Και κυριολεκτικά έφτιαξαν πανέμορφα πράγματα.\nΚαι να το αποτέλεσμα… είναι πολύ ωραία κατασκευή και τελικά φαίνεται ότι είναι πολύ εύκολη…. Αύριο που είναι η παγκόσμια ημέρα των ζώων, ελπίζω να βάλουμε κι εμείς ένα λιθαράκι να γίνουν τα ζωάκια μας, λιγότερο δυστυχισμένα, και περισσότερο χαρούμενα…..\nΟ γίγαντας κοιμάται\nPosted by linasar in 1Η ΜΕΡΑ ΣΤΟ ΝΗΠΙΑΓΩΓΕΙΟ, ΟΔΗΓΙΕΣ ΠΡΟΣ ΝΑΥΤΙΛΟΜΕΝΟΥΣ, ΟΛΟΗΜΕΡΟ ΝΗΠΙΑΓΩΓΕΙΟ.\tTagged: clean classroom, τακτοποίση τάξης.\t6 Σχόλια\nΚι ενόσω περιμένουμε την έγκριση από το etwinning για το πρόγραμμα μας, η τάξη δουλεύει πυρετωδώς για να γνωριστούν τα παιδιά μεταξύ τους και να εξοικειωθούν με τις ρουτίνες του Ολοημέρου.\nΣκέφτηκα λοιπόν να μοιραστώ σήμερα μαζί σας, τον τρόπο που τακτοποιούνται οι γωνιές της τάξης, με απόλυτη ησυχία και στην ΕΝΤΕΛΕΙΑ. Τον τρόπο (όπως όλοι ξέρετε είμαι μεγάλη ΚΛΕΦΤΡΑ), τον «δανείστηκα» από το 1ο Νηπιαγωγείο Μελισσοχωρίου και τον κ. Παναγιώτη και την κ. Μαρία, όταν αυτό τον Ιούνιο, πήγα προς αντικατάσταση ενός συναδέλφου σε άδεια.\nΤα παιδιά την ώρα που έπρεπε να μαζευτεί η τάξη, είχαν προσυμφωνήσει έναν ήχο (τον ήχο του ταμπουρίνου) και το άτομο που θα είναι ΓΙΓΑΝΤΑΣ από την προηγούμενη, και με το που άκουγαν τον ήχο τραγουδούσαν ρυθμικά:\nπαιχνίδια μη βροντάτε.\nΤα αυτιά του τα μεγάλα\nακούν και την ψιχάλα.\nΑν ο γίγαντας ξυπνήσει\nτα παιχνίδια μας θα κλείσει,\nμες στην αποθήκη\nνα παίζει το ποντίκι.\nΤότε ο προσυμφωνημένος γίγαντας, φορούσε τεράστια αυτιά στο κεφάλι του και καθόταν στην παρεούλα, περιμένοντας την τάξη να τακτοποιηθεί, με απόλυτη ησυχία, και εάν κάποιος έκανε φασαρία, τον σταματούσε, λέγοντας του: Εχασες…\nΌταν κάθε παιδί τελείωνε την τακτοποίηση της γωνιάς του, καθόταν στην παρεούλα και περίμεναν μέχρι να έρθει και το τελευταίο παιδί. Τότε το παιδί- γίγαντας σηκωνόταν και έλεγχε με μεγάλη λεπτομέρεια την κάθε γωνιά.\nΣτο τέλος ερχόταν στην παρεούλα και τα παιδιά τον ρωτούσαν:- Γίγαντα, είσαι Ευχαριστημένος, Δυσαρεστημένος ή μέτρια. Και σε κάθε απάντηση τα παιδιά ρωτούσαν -Γιατί; Αμέσως μετά αποφάσιζαν όλοι μαζί, ποιος θα ήταν ο επόμενος γίγαντας, μέσα από έναν πίνακα διπλής εισόδου, λαμβάνοντας υπόψιν τα παιδιά που είχαν «χάσει» λόγω φασαρίας, δεν μπορούσαν να γίνουν την επόμενη φορά γίγαντες.\nΦέτος λοιπόν το δοκίμασα στην τάξη του Ολοημέρου και έχει τρελή επιτυχία.\nΔοκιμάστε το… και δέχεται πολλές παραλλαγές…. η μάγισσα κοιμάται, ο πρίγκιπας κοιμάται κοκ…\nE… ψιτ… εσείς της απογευματινής απασχόλησης! έχω μια πρόταση….\nPosted by linasar in ΠΡΟΓΡΑΜΜΑΤΙΣΜΟΣ, ΦΥΣΙΚΕΣ ΕΠΙΣΤΗΜΕΣ.\t5 Σχόλια\nΜε την τελευταία ανάρτηση διαπίστωσα ότι πολλές αγαπημένες μου έχετε αναλάβει απογευματινής απασχόλησης τμήματα…. Έχω μία πρόταση….\nΤι θα λέγατε να ενώσουμε τις δυνάμεις μας και να φτιάξουμε ένα δίκτυο με κυρίως θέμα τις τέχνες;;;;\nΈχω ήδη κάτι στο μυαλό μου με τίτλο:\nΤέχνη, τέχνη είσαι εδώ; Παίρνω την τσαντούλα μου και σε κυνηγώ.\nΠρόκειται για ένα πρόγραμμα 9 μηνών, που προσεγγίζει όλες τις τέχνες (καλές και εφαρμοσμένες) δηλαδή\nΟι καλές τέχνες είναι:\nΕικαστικές τέχνες ( Ζωγραφική,Χαρακτική )\nΘέατρο, (Όπερα, Χορός, Παντομίμα)\nΚινηματογραφία (έβδομη τέχνη)\nΦωτογραφία (όγδοη τέχνη)\nΚόμικς (ένατη τέχνη)\nΕφαρμοσμένες τέχνες θεωρούνται οι:\nΜικροτεχνία, η οποία συμπεριλαμβάνει και την αργυροχρυσοχοΐα\nΥφαντουργία, πλέξιμο και ραπτική, συμπεριλαμβάνοντας και τη μόδα\nΤο έχω δουλέψει κάποια χρόνια πριν και σας το παρουσιάζω.\nΞεκινούσε με αρχιτεκτονική και χτίσιμο με τουβλάκια, κουτάκια και όλων των ειδών τα παιχνιδάκια. Άλλωστε είμαστε στο Σεπτέμβρη και δεν μπορούμε να ζητάμε από τα παιδιά «παπάδες».\nΣυνεχίζαμε με γλυπτική. Σύρμα πίπας και αλουμινόχαρτο και φτιάχναμε ανθρώπινες ή ζωικές φιγούρες, όπως ο Giaccometti.\nΗ ζωγραφική ως τέχνη, προσεγγίστηκε όλους τους μήνες, με διαφορετικές τεχνικές, με διαφορετικά υλικά και πολλούς ζωγράφους Έλληνες και μη.\nΗ ποίηση με λιμερικ, μελωποιημένα ποιήματα και απλά ποιηματάκια στην τάξη,\nη μουσική και ο χορός με τραγούδια, χορούς και κατασκευή μουσικών οργάνων, μουρμουρητά, μουσική προσέγγιση με τη βοήθεια του Orff και πολλά παιχνίδια.\nΚινηματογράφηση, φτιάχνοντας βιντεάκια στοπ καρέ και φωτογραφία, φωτογραφίζοντας πράγματα της καθημερινότητας μας.\nΚαρτούν, σκιτσάροντας με τη βοήθεια φίλου μας σκιτσογράφου, αλλά και με διαδικτυακά σχεδιαστικά όργανα.\nΘέατρο, τόσο μέσα από αυτοσχεδιασμούς και τα θεατρικά παιχνίδια σε όλη τη διάρκεια της χρονιάς, όσο και μέσα από τα θεατρικά στις σχολικές γιορτές μας.\nΚαι σε πρώτη ευκαιρία είχαμε κάνει υφαντική, πηλοπλαστική και πολλά περισσότερα που τώρα μου φαίνονται τέρατα…. πόσο παλαβή ήμουν;;;;;;\nΗ πρόταση μου είναι κάθε μήνα να δουλέψουμε μία τέχνη, όπου μπορούμε να μιλάμε, να επικοινωνούμε, να φτιάξουμε e-books, να χορέψουμε, να τραγουδήσουμε και στο τέλος να διαθέσουμε κάποιες ομαδικές ή ατομικές εργασίες των παιδιών σε ιδρύματα της περιοχής μας που θέλουν να διακοσμήσουν το περιβάλλον τους.\nΈτσι θα έχουμε εσωτερική και κοινωνική διάχυση.\nΕπειδή είμαι ακόμη υπό σκέψη και ανοιχτή σε προτάσεις, όλες οι προτάσεις είναι υπό συζήτηση και δεκτές.\nΥπάρχει ενδιαφέρον;;;; για στείλτε μου τις ιδέες σας!!!!!\nΕπιστρέφω!!! επιστρέφω???? επιστρέφω….\nPosted by linasar in 1Η ΜΕΡΑ ΣΤΟ ΝΗΠΙΑΓΩΓΕΙΟ.\t5 Σχόλια\nΔύο χρόνια μετά.. με μία μικρούτσικη, γλυκούλα να μου δίνει σαλιωμένα φιλιά και ζεστές αγκαλιές…. ΕΠΙΣΤΡΕΦΩ….. συναισθήματα;;;; μάλλον αμφιβολίας, αδυναμίας και ανασφάλειας…\nΘα είναι καλά το παιδάκι μου; Θα ανταποκριθώ στις απαιτήσεις ενός νέου νηπιαγωγείου; Είμαι άκαρδη μάνα που αφήνω το μικράκι μου;\nΤο σχολείο που με φιλοξενεί από φέτος και για τα επόμενα χρόνια, θεού θέλοντος και καιρού επιτρέποντος ΝΗΠΙΑΓΩΓΕΙΟ ΝΕΟΧΩΡΟΥΔΑΣ και αναλαμβάνω το ολοήμερο τμήμα ή μάλλον το απογευματινής απασχόλησης…\nΔύο χρόνια έλειψα και του αλλάξατε τα φώτα. Αλλαγές ωραρίου, αλλαγές ονομασίας, αλλαγές κάθε είδους και περιμένετε να προσαρμοστώ;;;;\nΑστειεύομαι… Από δουλειές;;; Οι τάξεις τακτοποιημένες.. Τα τμήματα κατανεμημένα και οι εκκρεμότητες να λύνονται…\nΤο blogακι αρχίζει να λειτουργεί ξανά……\nΣας γλυκοφιλώ και σας εύχομαι μια υπέροχη, δημιουργική και ονειρεμένη χρονιά….\nΚαλή αρχή σε όλες και όλους σας….\nΜε τρελάνατε με τα e twinnια, τα teachers4europια, ΗΣΥΧΙΑ ΔΕΝ ΕΧΕΤΕ….\nΚαλή αρχή- η καθαριότητα ειναι η μισή αρχοντιά\nPosted by linasar in 1Η ΜΕΡΑ ΣΤΟ ΝΗΠΙΑΓΩΓΕΙΟ, ΟΔΗΓΙΕΣ ΠΡΟΣ ΝΑΥΤΙΛΟΜΕΝΟΥΣ.\tTagged: πρωτη μερα στο νηπιαγωγειο.\t2 Σχόλια\nΈνα πανέμορφο καλοκαίρι μας αποχαιρετά… Μας κλείνει το μάτι τρυφερά και …. Έτοιμοι; Κάθε κατεργάρης στον πάγκο του! Μικρές μου νηπιαγωγοί , καλοί μου εκπαιδευτικοί, ήρθε η ωρα να γυρίσετε στην τάξη σας….\nΦανταζομαι οτι όλοι αναλάβατε υπηρεσία, είδατε τους νέους συναδέλφους, είπατε τα νέα σας, μοιράσαμε τμήματα, τωρα σηκώστε τα μανίκια…. Έχουμε δουλειά!\nΕσείς που πρώτο μπαίνετε στο σχολειο, ξεκινήστε να ανοίγετε ντουλάπια, συρτάρια και κρυφές θήκες και ανακάλυψτε τα υλικά της τάξης σας…\nΕχω βαρεθεί να πηγαίνω σε τάξεις που έχουν τόνους χρυσό σκόνης σε πενήντα διαφορετικά σημεία και διαρκώς αγοράζουν καινουρια.\nΤακτοποίηστε τα υλικά με βάση τη λογική και κατα πως σας βολεύουν (μην το κάνετε για να βασανιςετε το σιχαμένο συνάδελφο)….\nΟταν ειναι ολα στη θέση τους ειναι πιο ευκολο να δείτε τι υπάρχει, τι λείπει και τι θα χρειαστείτε…..\nη σημερινή και η αυριανή ημέρα, ειναι ημέρες τακτοποίησης και καθαριότητας…..\nΌχι δεν είμαστε καθαρίστριες, όμως νομίζετε οτι ειναι ο ρόλος της καθαρίστριας να ξέρει που ειναι τα υλικά μας και τι έχουμε; Άλλωστε εκεί θα περάσετε τους επόμενους 10 μήνες, γιατι να μην έχουμε φροντίσει για τη δική μας θαλπωρή;\nξέρω, ξέρω, οι προηγούμενοι δεν έπρεπε να τακτοποιήσουν;\nΕντάξει, δεν το έκαναν…. Εμείς θα συνεχίσουμε τα ίδια;\nΗ ΚΑΘΑΡΙΟΤΗΤΑ ΕΙΝΑΙ Η ΜΙΣΗ ΑΡΧΟΝΤΙΑ!\n.~~kindergarten teacher ~~ΝΗΠΙΑΓΩΓΟΣ.....ΧΡΩΜΑΤΑ ΚΑΙ ΑΡΩΜΑΤΑ..


Βρέθηκε βόμβα έξω από το σπίτι του Ισίδωρου Ντογιάκου - Οι πρώτες δηλώσεις του αντιεισαγγελέα - BINTEO\ninfo@enikonomia.gr (Enikonomia.gr) http://www.enikonomia.gr/timeliness/201129,vrethike-vomva-exo-apo-to-spiti-tou-isidorou-ntogiakou-oi-protes-.html http://media.enikonomia.gr/data/photos/resized/125_201129_2efe59dbf4-934eb4842b19baeb.jpg Προειδοποιητικό τηλεφώνημα έγινε λίγο πριν από τις 4 τα ξημερώματα, σε ιστοσελίδα, για έκρηξη στο σπίτι του αντιεισαγγελέα του Αρείου Πάγου, Ισίδωρου Ντογιάκου... 11/13/2018 8:22:24 AM 11/13/2018 8:22:24 AM\nδημοσιεύθηκε: 13/11/2018 08:22\nΠροειδοποιητικό τηλεφώνημα έγινε λίγο πριν από τις 4 τα ξημερώματα, σε ιστοσελίδα, για έκρηξη στο σπίτι του αντιεισαγγελέα του Αρείου Πάγου, Ισίδωρου Ντογιάκου. Στο τηλεφώνημα σημειώθηκε ότι δεν πρόκειται για φάρσα και ισχυρές αστυνομικές δυνάμεις έσπευσαν στο σπίτι του αντιεισαγγελέα του Αρείου Πάγου στο Βύρωνα.\nΈπειτα από έρευνες, εντοπίστηκε εκρηκτικός μηχανισμός στην μπαγκαζιέρα δίκυκλου που ήταν σταθμευμένο έξω από την πολυκατοικία όπου, σύμφωνα την αστυνομία. διαμένει ο δικαστικός.\n#ΝΤΟΓΙΑΚΟΣ #ΒΟΜΒΑ #ΣΠΙΤΙ #ΑΝΤΙΕΙΣΑΓΓΕΛΕΑΣ


Το έμπειρο προσωπικό της biocar καθαρίζει μόνο με ατμό και χωρίς ίχνος χημικών που επιβαρύνουν εσάς , το όχημα και το περιβάλλον. Ο ατμός έχει την ιδιότητα να καθαρίζει σε βάθος και να αποστειρώνει ταυτόχρονα.\nΕπίσης συμβάλλει στην μακροχρόνια συντήρηση του οχήματος σας. Σε συνδυασμό με το απιονισμένο νερό και τις μικροίνες δεν αφήνει κατάλοιπα, άλατα, χλώριο και στίγματα στην εξωτερική επιφάνεια του οχήματός σας.\nΜε βάση τα παραπάνω και έχοντας κατανόηση του δύσκολου οικονομικού κλίματος που επικρατεί στην Ελλάδα , στην biocar προσφέρουμε τις υπηρεσίες μας σε εξαιρετικές τιμές, διατηρώντας πάντα το επίπεδο των παρεχόμενων υπηρεσιών στο υψηλότερο δυνατό επίπεδο.\n(καναπέδες, στρώματα, μοκέτες, μπάνια, καμμένα σπίτια)


Ολυμπιακός: Τότε ξεκινούν οι εκκαθαρίσεις - Οι αποχωρήσεις και ο κύκλος που κλείνει - NewsPro.gr\nΟλυμπιακός: Τότε ξεκινούν οι εκκαθαρίσεις – Οι αποχωρήσεις και ο κύκλος που κλείνει\nΟ Ολυμπιακός ετοιμάζεται για τη φιέστα της κατάκτησης του 47ου πρωταθλήματος, όμως άμεσα θα ξεκινήσει να «εργάζεται» για την «επόμενη μέρα», η οποία θα φέρει εκκαθαρίσεις στο ρόστερ, ακόμα και με παίκτες – έκπληξη.\nΤο Σάββατο (14/05) ο Ολυμπιακός ολοκληρώνει τις επίσημες αγωνιστικές υποχρεώσεις στο «σπίτι» του, καθώς υποδέχεται στο «Γ. Καραϊσκάκης» τον ΠΑΟΚ στο πλαίσιο της 9ης αγωνιστικής των Play Offs της Super League.\nΑμέσως μετά το τέλος του ντέρμπι με τον «Δικέφαλο του Βορρά» θα διεξαχθεί η φιέστα για την κατάκτηση του 47ου πρωταθλήματος στην ιστορία του συλλόγου.\nΌπως είναι εύκολα αντιληπτό, όλο το βάρος των «ερυθρόλευκων» έχει πέσει στη γιορτή για το τρίτο συνεχόμενο πρωτάθλημα υπό τις οδηγίες του Πέδρο Μαρτίνς.\nΑναμφίβολα το 3Χ3 που έχει πετύχει ο σύλλογος αποτελεί μία μεγάλη επιτυχία, ειδικά από τη στιγμή που στο τελευταίο πρωτάθλημα η διαφορά των Πρωταθλητών από τους διώκτες τους είναι χαώδης.\nΠροηγούμενο Η Ευρυδίκη Γούση στο ΟΠΑΠ Game Time για το κρίσιμο ματς του Άρη με την ΑΕΚ\nΕπόμενο Super League: Τα τελευταία νέα πριν τον «τελικό» Άρης – ΑΕΚ – Η ώρα και το κανάλι


Παράνομη διακίνηση χρυσού εμπόδισαν οι τελωνειακοί στους Κήπους\nΜεγάλη διπλή επιτυχία της Τελωνειακής Υπηρεσίας με ένα νέο χτύπημα του Τελωνείου Κήπων στα κυκλώματα μεταφοράς λαθραίου χρυσού.\nΣυγκεκριμένα τη Δευτέρα 28-11-2016, οι ελεγκτές του Τμήματος Δίωξης σε έλεγχο που πραγματοποίησαν σε Ε.Ι.Χ με πινακίδες Σκοπίων με την συνδρομή οχήματος ανίχνευσης (x-ray) του Λιμενικού Σώματος, στα πλαίσια επιχειρησιακού σχεδίου του Τελωνείου Κήπων με το Λιμενικό Σώμα, εντόπισαν στις προσωπικές αποσκευές σαραντάχρονου χρυσοχόου, Σκοπιανικής καταγωγής, πέντε (5) πλάκες χρυσού συνολικού βάρους τεσσάρων κιλών και εβδομήντα πέντε γραμμαρίων (4.075 Kgr) και δεκατέσσερις (14) χρυσές Λίρες Αγγλίας.\nΓια το χρυσό δεν προέκυψε η καταβολή των αναλογούντων δασμών και φόρων στο Δημόσιο, ενώ η διαδικασία και ο τρόπος μεταφοράς του παραπέμπει σε κυκλώματα εμπορίας και μεταφοράς χρυσού προς την Τουρκία, λόγω της μεγάλης ζήτησης και της αυξημένης τιμής του.\nΗ συνολική αξία των ανωτέρω προσδιορίζεται περίπου στις εκατόν είκοσι χιλιάδες ευρώ (120.000,00€).\nΠαράλληλα ο ανωτέρω είχε και είκοσι μία χιλιάδες ευρώ (21.000,00€) μετρητά για τα οποία δεν υποβλήθηκε η εκ του νόμου προβλεπόμενη Δήλωση Ρευστών Διαθεσίμων.\nΓια την υπόθεση ενημερώθηκε η κα Εισαγγελέας Αλεξανδρούπολης, επιβλήθηκε και εισπράχθηκε πρόστιμο περίπου, εξήντα πέντε χιλιάδων ευρώ (65.000,00€), ενώ για το χρυσό θα ακολουθηθεί η νόμιμη Τελωνειακή διαδικασία εξαγωγής του.\nΣτα πλαίσια του ανωτέρω επιχειρησιακού, βεβαιώθηκαν ακόμη τέσσερις (4) παραβάσεις σχετικές με λαθρεμπορία καπνικών (1) – εμπορευμάτων (1) και αδήλωτων μετρητών (2), και εισπράχθηκαν πρόστιμα δεκαπέντε χιλιάδων ευρώ (15.000,00€) περίπου.


Δελτίο Πληροφοριών Νο1 - Ειδήσεις - Ανακοινώσεις\nΕίστε εδώ Αρχική Γραφείο Τύπου Ειδήσεις - Ανακοινώσεις Δελτίο Πληροφοριών Νο1\nΠεμ 16 Σεπτεμβρίου 2010 14:09\nΔΕΛΤΙΟ ΠΛΗΡΟΦΟΡΙΩΝ Ειδήσεις - Ανακοινώσεις Γραφείο Τύπου\n1. Το ωράριο του SHAKEDOWN καθορίζεται ως εξής :\nΑπό ώρα 14:00 – 15:20\nTα αυτοκίνητα με Νο συμ. Από το 1 έως και το 18.\nΑπό ώρα 15:21 – 16:40\nTα αυτοκίνητα με Νο συμ. Από το 19 έως και το 37.\nΑπό ώρα 16:41 – 18:00\nTα αυτοκίνητα με Νο συμ. Από το 38 έως και το 54.\n2. Μετά την πανηγυρική εκκίνηση έχει προβλεφθεί προαιρετικός χώρος φύλαξης αγωνιστικών αυτοκινήτων στον χώρο του τεχνικού ελέγχου στην EXPRESS SERVICE.Τα οχήματα που πρόκειται να διανυκτερεύσουν πρέπει να παρουσιαστούν στον χώρο φύλαξης μέχρι τις 00:00 και μπορούν να παραληφθούν το πρωί μετά τις 06:00 μόνο από άτομο που φέρει κάρτα με την ένδειξη ‘’SERVICE’’ ή ‘’ΔΙΑΓΩΝΙΖΌΜΕΝΟΣ’’.\n3. Για την διευκόλυνση των αγωνιζομένων έχει προβλεφθεί χώρος στάθμευσης των τρέιλερ στον αυλόγυρο του συνεργείου ΣΙΔΕΡΗΣ στην Γαλάτιστα , 300μ. πρίν την εκκίνηση του αγώνα.\n4. Η υποχρεωτική διαφήμιση του Οργανωτή στα φτερά των αυτοκινήτων είναι το λογότυπο ‘’RS200 motoroil’’.\n5. Η Απονομή των Επάθλων στους Νικητές του αγώνα θα γίνει την Κυριακή 18/9 και ώρα 18:30 στη βεράντα του Σ.Κ. ’’ΙΩΑΝΝΗΣ ΒΕΛΙΔΗΣ’’.\n6. Η συνέντευξη τύπου θα γίνει στην αίθουσα του Γραφείου Τύπου εντός της Διεθνούς Έκθεσεως Θεσσαλονίκης στις 17:30μ.μ.Στην συνέντευξη τύπου θα συμμετέχουν ο οδηγός και ο συνοδηγός των τριών νικητών της γενικής και τουλάχιστον ένα ακόμη πλήρωμα της επιλογής του Οργανωτή.\n7. Παρακαλούνται θερμά όλα τα πληρώματα να προσέλθουν στην πανηγυρική εκκίνηση με τις αγωνιστικές τους φόρμες. Η προσέλευση των οχημάτων στην Πλατεία Αριστοτέλους πρέπει να γίνει αυστηρά από ώρα 18:00 εως 20:00. Απο ώρα 20:00 εως 21:00 επιτρέπεται η είσοδος των θεατών στον χώρο στάθμευσης των αγωνιστικών αυτοκινήτων για να φωτογραφίζονται με τα αυτοκίνητα και τα πληρώματά τους. Στις 21:00 παρακαλούνται τα πληρώματα να έρθουν στη ράμπα εκκίνησης για την αναμνηστική φωτογραφία του αγώνα.\n8. Το άρθρο 14 του Ειδικού Κανονισμού που αναφέρεται στην κατάταξη κλάσεων τροποποιείται ως εξής:\nΑν εκκινήσουν λιγότερα αυτοκίνητα από τρία (3) τότε αυτή η κλάση δεν συμπτύσσεται με την ή τις αμέσως ανώτερες.\nΈχει διαβαστεί 1848 φορές\nΕτικέτες: ΔΕΛΤΙΟ ΠΛΗΡΟΦΟΡΙΩΝ Ειδήσεις - Ανακοινώσεις Γραφείο Τύπου